CELEX: 31983R0789
Language: el
Date: 1983-04-05
Title: Κανονισμός (ΕΟΚ) αριθ. 789/83 της Επιτροπής της 5ης Απριλίου 1983 περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας

Avis juridique important

|

31983R0789

Κανονισμός (ΕΟΚ) αριθ. 789/83 της Επιτροπής της 5ης Απριλίου 1983 περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας  

Επίσημη Εφημερίδα αριθ. L 088 της 06/04/1983 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 789/83 ΤΗΣ ΕΠΙΤΡΟΠΗΣ  της 5ης Απριλίου 1983  περί τροποποιήσεως του κανονισμού (ΕΟΚ) αριθ. 2742/82 για τα προστατευτικά μέτρα που πρέπει να εφαρμοστούν στις εισαγωγές σταφίδας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 14 παράγραφος 2,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,  Εκτιμώντας:  ότι το άρθρο 2 παράγραφος 3 του κανονισμού (ΕΟΚ) αριθ. 2742/82 της Επιτροπής της 13ης Οκτωβρίου 1982 (5), όπως τροποποιήθηκε από τον κανονισμό (ΕΟΚ) αριθ. 330/83 (6), προβλέπει τον πολλαπλασιασμό της ελάχιστης τιμής και της εξισωτικής εισφοράς με έναν συντελεστή, μετά τη μετατροπή τους στο εθνικό νόμισμα·  ότι ο πολλαπλασιασμός αυτός γίνεται για να εξασφαλιστεί ότι η ελάχιστη τιμή, εκφρασμένη σε εθνικό νόμισμα, δεν θα προκαλέσει διαταραχή στο εμπόριο·  ότι ο αντιπροσωπευτικός συντελεστής των νομισμάτων των Κρατών μελών έχει εναρμοστεί, με εφαρμογή από τις 22 Μαρτίου 1983·  ότι το γεγονός αυτό θα μπορούσε να επιφέρει διαταραχή στο εμπόριο· ότι, για να αποφευχθεί ο κίνδυνος αυτός, πρέπει να προσαρμοστούν οι ισχύοντες συντελεστές,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 2742/82, η παράγραφος 3 αντικαθίσταται ως ακολούθως:  «3. Μετά τη μετατροπή της ελάχιστης τιμής και της εξισωτικής εισφοράς σε εθνικό νόμισμα, με την εφαρμογή της αντιπροσωπευτική τιμής, το ποσό που προκύπτει πολλαπλασιάζεται με τον ακόλουθο συντελεστή:  1.2 // για το DM:  // 0,860  // για το Fl:  // 0,906  // για τη Δρχ:  // 1,089  // για το Ffr/Lfr:  // 1,000  // για το FF:  // 1,096  // για τη Lit:  // 1,040  // για τη Dkr:  // 0,977  // για τη £:  // 1,024  // για τη £ Irl:  // 1,038.»  Άρθρο 2  Οι τροποποιημένοι συντελεστές θα είναι εφαρμόσιμοι, κατόπιν αιτήσεως των ενδιαφερομένων, στις δηλώσεις εισαγωγής που έγιναν δεκτές από τις τελωνειακές αρχές από τις 22 Μαρτίου 1983.  Άρθρο 3  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Απριλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. 106 της 30. 10. 1962, σ. 2553/62.  (4) ΕΕ αριθ. L 263 της 19. 9. 1973, σ. 1.  (5) ΕΕ αριθ. L 290 της 14. 10. 1982, σ. 28.  (6) ΕΕ αριθ. L 38 της 10. 2. 1983, σ. 18.